# Bárányhimlő

### A Wikipédiából, a szabad lexikonból.

Bárányhimlővel fertőzött kisgyermek

A bárányhimlő, vagy tudományos nevén Varicella simplex, az egyik leggyakoribb fertőző gyermekbetegség.

A betegséget a varicella-zoster vírus (VZV) vagy más néven HHV-3 okozza, mely egyike a 8 ismert, emberre is veszélyes herpeszvírusnak.

Váladék képződéssel és enyhe lázzal kezdődik, majd később két-három hullámban jelennek meg a jellegzetes kiütések, elsősorban a törzsön és a fejen, kevésbé a végtagokon. A kiütések hólyagokká, majd nyílt sebekké fejlődnek, melyek legtöbbször heg nélkül gyógyulnak (kivéve, ha a beteg elvakarja őket).

Lappangási ideje két hét, s a tünetek jelentkezése előtt két nappal már erősen fertőző (cseppfertőzés útján). Ezért aztán nem ritka, hogy családon belül egymás után többen is elkapják – valamilyen oknál fogva ilyenkor a később fertőződött családtagnak komolyabbak a tünetei. Ha valaki már átesett a betegségen, általában egy életre védettséget szerez, jóllehet a vírus még sokáig lappang a gerincoszlop melletti idegdúcokban, s később, ha a szervezet védekezőképessége legyengül, ismét kiújulhat bárányhimlő vagy övsömör formájában.

Tüneti kezelését általában bőrnyugtató kenőcsökkel és paracetamol tartalmú lázcsillapító készítményekkel végzik.

A betegség ritkán végzetes kimenetelű, azonban minél idősebb korban kapja el valaki, annál gyakoribbak és súlyosabbak a szövődmények. Különösen veszélyeztetettek az újszülöttek, a legyengült immunrendszerrel rendelkezők, az öregek és a várandós anyák. Ez utóbbiaknál azonnali kivizsgálás és kezelés szükséges, amint a betegség gyanúja felmerült, hiszen a vírus komoly magzati károsodást okozhat.

1995 óta létezik védőoltás, egyes országokban csak azokat veszik fel az általános iskolába, akiket már beoltottak. Magyarországon még nem kötelező az oltás, s az orvosok sincsenek azonos véleményen szükségességét illetőleg.

## [szerkesztés] Külső hivatkozások

- bárányhimlő.hu
- DNS víruscsaládok

| Ez az orvostudományi tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

| Ezt a szócikket át kellene olvasni, ellenőrizni a szövegét, tartalmát. További részleteket a cikk vitalapján találhatsz. Az ezen a lapon látható jelölés 2006 szeptemberéből származik.

A lap eredeti címe "http://hu.wikipedia.org../../../b/%C3%A1/r/B%C3%A1r%C3%A1nyhiml%C5%91.html"

Kategóriák: Csonkok (orvostudomány) | Csonkok 2006 szeptemberéből | Az összes lektorálandó lap | Lektorálandó lapok 2006 szeptemberéből

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Česky
- Dansk
- Deutsch
- Esperanto
- Español
- فارسی
- Suomi
- Français
- עברית
- Bahasa Indonesia
- Italiano
- 日本語
- Lëtzebuergesch
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Runa Simi
- Română
- Русский
- Simple English
- Slovenčina
- Slovenščina
- Svenska
- ไทย
- Tiếng Việt
- 中文